Age of Empires

Age of Empires (AoE) izen bereko sagako lehen bideo-jokoa da, 1997ko urriaren 26an argitaratua. 3000 urteko denboraldia irudikatzen du, antzinako Harri Arotik Burdin Aroa arte. Jokalariak hamabi zibilizazio ditu hautagai: Antzinako Egipto, Shang, Antzinako Grezia edo Persia, adibidez.

Joku honek ospe garrantzitsua izan zuen, mota horretako beste jokoei bira izugarria emanagatik; gudan bizi, erasoan bizkor, joko denen ezberdin izateaz gain.

Esan bezala, hamabi zibilizazio hautatu daitezke jokoa biderazteko. Hala ere, ez dago ezberdintasunik hauen artean, izena izan ezik. Hauek dira: Egipto, Asiria, Sumer, Babilonia, Hitita, Persia, Grezia, Minoikoa, Feniziarra, Shang, Yamato eta Choson. Eta ondorengoak jokoaren "The Rise of Rome" hedapenean: Erromatarra, Kartagoarra, Palmira eta Mazedonia.

Aroak 
Esan bezala, 3000 urteko bilakaera erakusten du, eta urte hauetatik bidaia daiteke jokoan. Guztira lau 'Aro'-tan banatzen da jokoa, eta hauetan barna 'aurrera egiteko' baldintza batzuk bete behar dira. Hauek dira Aroak:
 Harri Aroa
 Tresna Aroa
 Brontze Aroa
 Burdin Aroa

Aro batetik bestera aurreratzean, teknologiak hobetuko dira eta unitate hobeak eta eraikin berriak sortu ahal izango dira.

Unitateak

Herritarrak 
Jokoaren berezitasunetako bat herritarrak dira. Hauek langileak dira: baliabideak (janaria, egurra, urrea eta harria) lortuko dituzte, baita eraikuntzak eraiki ere. Hiru herritarrekin hasiko gara gehienetan, eta herritar gehiago sortzeko janaria bildu beharko dugu. Itsasertzean kaia eraikiz gero, arrantzaleak sortu ditzakegu, janaria biltzeko.

Gudariak 
Herritarrek eraikitako eraikuntzen bitartez, gudari sorta handia sortzeko ahalmena dugu. Hauek sortzeko ere janaria beharko dugu, eta gudari boteretsuak sortzeko, harria, urrea edo egurra ere askotan behar izaten da. Dozena pare bat segundo irauten dira (denbora aldakorra unitatearen arabera) gudari bakoitza entrenatu eta erabilgarri izan arte. Gainera, gudari horiek hobetu ahal izango ditugu, hauei eraso bortitzagoa eta bizitza handiagoa eskainiz. Adibidez, Zaldun Arkularia hobetzean, urrengo bertsiora eraldatuko dira eta Zaldun Arkulari Astunak sortuko ditugu.

Uretako itsasontziak ere sortzeko ahalmena dugu, kaiaren bitartez. Aipatzekoa da gudariak aurkariaren herritar, eraikin eta gudariak hiltzeko balio dutela.

Eraikuntzak 
Gudariak sortzeko hiru eraikin besterik ez daude, nahiz eta nahi adina aldiz eraiki ditzakegun, beharrezko egurra baldin badugu. Hauek Kuartela, Arkuteria eta Zalditegia dira. Bertan oinezko gudariak (kuartelean), urruneko erasoko gudariak (arkuterian) eta zaldizko gudariak (zalditegian) sortu ahal izango ditugu.

Hirigunean herritarrak sortzen dira, eta hauek baliabideak lortzen dituztenean, hirigunean utziko dituzte. Hala ere, baliabideen gertu beste eraikuntza merkeagoak sortu ahal izango ditugu hauek uzteko, denbora aurreztuz.

Aipatu bezala, kaian itsasontziak sortuko ditugu, bai gudarako, bai arrantza egiteko, bai aliatuen kaiekin salerosketak egiteko.

Jokoa 
Orokorki aurkariaren unitate eta eraikuntza guztiak hil edo suntsitzea dugu helburu. Hala ere, partida motaren arabera, beste irabazteko moduak daude:

 Hondakina guztiak gure menpe hamar minutuz mantentzea. Hondakinak gure monjeek garraiatuko dituzte gure herriraino.

 Tramankuluekin hondakinen gauza bera egin dezakegu, baina hauek mugikorrak dira, beraien kabuz. Ez dugu monjerik beharko.

 Eraikuntza Miragarria eraikitzea, eta eraikuntza bukatzean, hamar minutuz mantentzea, aurkarien erasoetatik babestuz.

Kanpoko web-en lasterbideak 
 Sortzaileen web ofiziala
 Age of Empires jarraitzaileen lekua
 Espainiar hiztuen erkidegoa, sarean jokatu daiteke
 Sarean jokatzeko munduko lekurik garrantzitsuena
 Amarruak ikasteko lekua

Kanpo estekak 

Ameriketako Estatu Batuetan garatutako bideo-jokoak
Estrategia bideo-jokoak
Windowserako jokoak